นายกรัฐมนตรี กำชับหน่วยงานเกี่ยวข้อง ระวังสถานการณ์น้ำท่วมจากฝนที่ตกหนัก
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  เปิดเผยภายหลังการประชุมคณะรัฐมนตรี ว่าช่วงนี้เป็นช่วงฤดูฝน มีฝนตกหนักถึงหนักมากในหลายภูมิภาคของประเทศ จึงกำชับให้ทุกหน่วยงานและทุกกระทรวงที่เกี่ยวข้อง รวมทั้งฝ่ายความมั่นคง เฝ้าระวังสถานการณ์น้ำท่วมฉับพลัน น้ำป่าไหลหลาก น้ำท่วมขังและบูรณาการซ่อมแซมถนนที่ชำรุด จัดเตรียมเครื่องจักรกลสาธารณภัย กำลังพลให้พร้อมปฏิบัติงานตลอด 24 ชั่วโมง เพื่อให้การแก้ไขปัญหาเป็นไปอย่างทันท่วงทีนอกจากนี้ ยังขอให้สำนักงานทรัพยากรน้ำแห่งชาติ (สทนช.) พิจารณาการบริหารจัดการน้ำ ในภาพรวมขณะนี้ได้เตรียมการในเรื่องของการพร่องน้ำ การระบายน้ำ ตลอดจนพิจารณาถึงการเก็บกักน้ำไว้ใช้ต่อไปด้วย